Kristina Vogel

| Kristina Vogel |
| --- | --- |
 Kristina Vogel heinäkuussa 2013
Henkilötiedot
Syntynyt: 10. marraskuuta 1990 (ikä 33) 
Kansalaisuus:   Saksa 
Pyöräilijä
Laji:  ratapyöräily 
Rooli:  ajaja
Ajajatyyppi:  sprintteri
Suurimmat voitot
 Joukkuesprintin olympiavoitto 2012 Eräajon olympiavoitto 2016 Joukkuesprintin maailmanmestaruus 2012, 2013, 2014, 2018 Eräajon maailmanmestaruus 2014, 2015, 2017, 2018 Keirinin maailmanmestaruus 2014, 2016, 2017 
 Tiedot päivitetty: 2.4.2018 
Aiheesta muualla
www.kristinavogel.de
  [ Muokkaa Wikidatassa ]   
| Mitalit | Mitalit | Mitalit |  |
| --- | --- | --- | --- |
|  Miriam Welte (vasemmalla) ja Kristina Vogel (oikealla) palkintokorokkeella ratapyöräilyn MM-kilpailuissa Melbournessa 2012. |  Miriam Welte (vasemmalla) ja Kristina Vogel (oikealla) palkintokorokkeella ratapyöräilyn MM-kilpailuissa Melbournessa 2012. |  Miriam Welte (vasemmalla) ja Kristina Vogel (oikealla) palkintokorokkeella ratapyöräilyn MM-kilpailuissa Melbournessa 2012. |  |
Maa:   Saksa
Naisten ratapyöräily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | joukkuesprintti |  |
|  Kultaa | Rio de Janeiro 2016 | eräajo |  |
|  Pronssia | Rio de Janeiro 2016 | joukkuesprintti |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Melbourne 2012 | joukkuesprintti |  |
|  Kultaa | Minsk 2013 | joukkuesprintti |  |
|  Kultaa | Cali 2014 | eräajo |  |
|  Kultaa | Cali 2014 | joukkuesprintti |  |
|  Kultaa | Cali 2014 | keirin |  |
|  Kultaa | Saint-Quentin-en-Yvelines 2015 | eräajo |  |
|  Kultaa | Lontoo 2016 | keirin |  |
|  Kultaa | Hongkong 2017 | eräajo |  |
|  Kultaa | Hongkong 2017 | keirin |  |
|  Kultaa | Apeldoorn 2018 | eräajo |  |
|  Kultaa | Apeldoorn 2018 | joukkuesprintti |  |
|  Hopeaa | Minsk 2013 | eräajo |  |
|  Pronssia | Melbourne 2012 | keirin |  |
|  Pronssia | Lontoo 2016 | eräajo |  |
|  Pronssia | Lontoo 2016 | joukkuesprintti |  |
|  Pronssia | Hongkong 2017 | joukkuesprintti |  |
Kristina Vogel (s.  10. marraskuuta 1990 Leninskoje. Kirgisia) on uransa lopettamaan joutunut saksalainen ratapyöräilijä. Hän on kaksinkertainen olympiavoittaja, 11-kertainen maailmanmestari ja nelinkertainen Euroopan-mestari.
Vogelin ura joutui vaakalaudalle huhtikuussa 2009, kun hän törmäsi pyöräillessään pikkubussiin ja lensi auton tuulilasista läpi. Onnettomuudessa häneltä lähti kuusi hammasta, etenkin kasvoihin tuli syviä haavoja ja yksi selkänikamista murtui kummaltakin puolelta niskaa. Myös poskien ja käsien luita murtui. Tuolloin 18 vuoden ikäinen Vogel joutui olemaan sairaalassa neljän viikon ajan, mistä kaksi vuorokautta hän vietti keinotekoisessa koomassa. Päästyään pois sairaalasta Vogel teki kuntoutusjakson aikana määrätietoista työtä toipuakseen kuntoon. Hän pystyikin osallistumaan Tanskassa pidettyihin ratapyöräilyn maailmanmestaruuskilpailuihin 2010. Niissä Vogel sijoittui viidenneksi henkilökohtaisessa kisassa ja kuudenneksi parisprintissä, jossa hänen parinaan oli Miriam Welte.
Vogel voitti Melbournessa järjestetyissä ratapyöräilyn maailmanmestaruuskilpailuissa 2012 pronssia keirinissä ja Miriam Welten kanssa MM-kultaa joukkuesprintissä. Samoissa kisoissa Vogel ja Welte tekivät joukkuesprintin maailmanennätyksen ensin karsinnassa ja myöhemmin uudelleen finaalissa. Lontoon olympialaisissa Vogel voitti Welten kanssa joukkuesprintin kultaa kilpailun alun perin voittaneen kiinalaisparin tultua hylätyksi. Rio de Janeiron olympialaisissa hän voitti eräajon kultaa ja joukkuesprintin hopeaa.
Minskin MM-kilpailuissa 2013 Vogel sai kultaa joukkuesprintissä ja hopeaa eräajossa. Calissa 2014 hän voitti maailmanmestaruuden eräajossa, keirinissä ja joukkuesprintissä. Saint-Quentin-en-Yvelinesin MM-kilpailuissa 2015 hän voitti eräajon maailmanmestaruuden. Lontoon MM-kilpailuissa 2016 hän voitti keirinin maailmanmestaruuden sekä sai pronssia eräajossa ja joukkuesprintissä. Hongkongin MM-kilpailuissa 2017 hän sai kultaa eräajossa ja keirinissä sekä pronssia joukkuesprintissä. Apeldoornissa 2018 hän voitti eräajon ja joukkuesprintin maailmanmestaruudet.
Vogel voitti Euroopan-mestaruuden eräajossa 2013 ja 2017 sekä keirinissä 2014 ja 2017. EM-hopeaa hän on saavuttanut eräajossa 2010, keirinissä 2013 sekä joukkuesprintissä 2013, 2014, 2015 ja 2017. EM-pronssia hän on saanut joukkuesprintissä 2010 ja 2011 sekä eräajossa 2014 ja 2015.
Vogel on voittanut myös useita junioreiden maailmanmestaruuksia: 500 metrin aika-ajon, eräajon ja joukkuesprintin 2007 sekä 500 metrin aika-ajon, eräajon ja keirinin 2008. Junioreiden EM-kilpailuissa hän sai kultaa 500 metrin aika-ajossa ja eräajossa sekä pronssia keirinissä 2007.
Kesäkuussa 2018 Vogel törmäsi harjoituksissa Cottbusin velodromilla miespyöräilijään ja sai selkäydinvamman ja on halvaantunut vyötäröstään alaspäin.